《临江军守臣陈公》
元代·刘麟瑞

衡湘斡腹抵清江，太守乘城誓不降。哨马远嘶惊坠镝，雄兵遥吒殒飞鏦。

玉麟符已还宸陛，金凤洲堪隐帅幢。寄语豫章徐孺子，闻孙勋业叹无双。

作者简介：元南丰（今江西南丰）人，号如村。刘埙次子。英宗至治间，以追思宋末仗义死节之士，搜讨遗事，赋五十律，成《昭忠逸咏》四卷。后其乡人赵景良采入所编《忠义集》中。